# אפעה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אפעה
אפעה מגוון בחי רמון, מצפה רמון
מיון מדעי
ממלכה: | בעלי חיים
מערכה: | מיתרניים
מחלקה: | זוחלים
סדרה: | קשקשאים
קבוצה: | נחשים
משפחה: | צפעוניים
סוג: | אפעה
מינים
מגוון
שם מדעי
Echis

האפעה (Echis) הוא סוג נחש ארסי ממשפחת הצפעוניים. אורכו של האפעה נע בין כ-20 ס"מ לצעיר שזה-עתה בקע מהביצה ועד ל-80-83 ס"מ לבוגר; משקלו המירבי 180 גרם. צבעו אפור עם כתמים בהירים. האפעה בהרי הנגב ובגלבוע הוא חום-אדמדם בעל כתמים בהירים ונראה שהצבעים מותאמים לצבע הקרקע. האפעה בעל קשקשי צד קטנים המשמשים אותו להשמעת קולות אזהרה והפחדה. ראשו משולש ובולט מהצוואר הדק, וסימן ההיכר של המין הוא הלשון הוורודה.

## [עריכה] תאור

האפעה מצוי בירדן, ישראל, עומאן, ערב הסעודית, מצרים (סיני וממזרח לנילוס), ובתימן. ב ישראל מצוי האפעה באזורי מצוקים בנגב, בבקעת הירדן, במדבר יהודה ובגלבוע. התפוצה של האפעה במערב הנגב מתרחבת. בישראל מצוי האפעה המגוון. האפעה אינו חופר ומשתמש בנקיקים ובמחילות מוכנות. הנקבה מטילה 6 עד 10 ביצים בעלי קליפה גמישה במספר נקיקים או מחילות והנחשים הצעירים בוקעים אחרי 50 יום. גודל הביצים 36 על 21 מילימטר והמשקל הממוצע 9 גרם. הנקבה מדביקה אותם לאבנים בנקיקים בהם היא מטילה. הצעירים מגיעים לבגרות לאחר 4 שנים. אורך החיים של האפעה כעשר שנים. נחש האפעה פעיל לילה והוא חי על טריפת מכרסמים ולטאות כשהצעירים אוכלים חרקים. האפעה אינו שותה מים וכך הוא מתאים לתנאי המדבר. המוצא כנראה באזורים חוליים והאפעה הסתגל לאזורים של טרשים וסלעים.

למרות שהאפעה ניזון בעיקר בעלי-חיים קטנים כגון חרקים, לטאות ומכרסמים, הוא מסוכן לאדם בשל ארסיותו הרבה, וידועים מקרים של מוות בשל הכשת אפעה. ב"חליבת" בלוטות הארס של האפעה ניתן לקבל עד 400 מ"ג של ארס טרי, כמות לא גדולה יחסית לצפעוניים אחרים, אולם ארסו מרוכז יחסית. ארסו של האפעה גורם בעיקר לשטפי דם קשים. במקרה של הכשה, על-פי ההמלצות משרד הבריאות הישראלי, יש לקבע את הגף שנפגע כדי להאט את פיזור הארס, להמנע מטלטולים (כגון ריצה), לדאוג לעירוי נוזלים ולפנות לטיפול רפואי ללא דיחוי (קיים נסיוב לטיפול בהכשות אפעה). אין לבצע חיתוך ומציצה של אזור ההכשה. הארס מוזרק לגוף הקרבן דרך שתי שיני ארס חלולות אשר בקדמת הלסת העליונה של הנחש.

## [עריכה] על שם האפעה

בנגב המזרחי ובגבול מדבר יהודה ישנם נחל ורכס הרים הנושאים את השם אפעה ובהם מצויים נחשי אפעה:

- נחל אפעה
- רכס אפעה

בישראל גדל גם שרך הנקרא לשון האפעה בגלל הדמיון שלו ללשון של הנחש.

## [עריכה] לקריאה נוספת

- הבריטניקה החדשה לנוער, הוצאת ידיעות אחרונות - ספרי חמד וכתר הוצאה לאור. כרך 2 עמוד 173.
- זאב וילנאי, אריאל אנציקלופדיה לידיעת הארץ, הוצאת עם עובד, 1986 עמוד267.
- עזריה אלון, החי והצומח של ארץ ישראל, משרד הבטחון - ההוצאה לאור והחברה להגנת הטבע, 1984. כרך 5 זוחלים, עמוד 152. ISBN 965-05-0072-3

## [עריכה] קישורים חיצוניים

- ד"ר נח רוטרי, אפעה, הספריה הוירטואלית של מטח

- איוב פרק כ, ראו פסוק ט"ז
- ישעיהו פרק ל, ראו פסוק ו'
- ישעיהו פרק מ"ב, ראו פסוק י"ד
- ישעיהו פרק נ"ט, ראו פסוק ה'.
- מעשי השליחים פרק כ"ח פסוק 3 בברית החדשה

## [עריכה] בתנך בתלמוד ובברית החדשה

- איוב פרק כ, פסוק טז: רֹאשׁ-פְּתָנִים יִינָק; תַּהַרְגֵהוּ, לְשׁוֹן אֶפְעֶה.
- ישעיהו פרק ל, פסוק ו: מַשָּׂא, בַּהֲמוֹת נֶגֶב: בְּאֶרֶץ צָרָה וְצוּקָה לָבִיא וָלַיִשׁ מֵהֶם, אֶפְעֶה וְשָׂרָף מְעוֹפֵף, יִשְׂאוּ עַל-כֶּתֶף עֲיָרִים חֵילֵהֶם וְעַל-דַּבֶּשֶׁת גְּמַלִּים אוֹצְרֹתָם, עַל-עַם לֹא יוֹעִילוּ.
- ישעיהו פרק מ"ב, פסוק יד: הֶחֱשֵׁיתִי, מֵעוֹלָם--אַחֲרִישׁ, אֶתְאַפָּק; כַּיּוֹלֵדָה אֶפְעֶה, אֶשֹּׁם וְאֶשְׁאַף יָחַד.
- ישעיהו פרק נ"ט, פסוק ה: בֵּיצֵי צִפְעוֹנִי בִּקֵּעוּ, וְקוּרֵי עַכָּבִישׁ יֶאֱרֹגוּ; הָאֹכֵל מִבֵּיצֵיהֶם יָמוּת, וְהַזּוּרֶה תִּבָּקַע אֶפְעֶה.
- בתלמוד, בכורות ח' ע"א: אפעה לשבעים שנה.
- מעשי השליחים פרק כ"ח, פסוק 3: ופולוס אסף לו ערמת קצים וישם על-המוקד ויצא אפעה מפני החם ויאחז בידו:

מקור: http://he.wikipedia.org../../../%D7%90/%D7%A4/%D7%A2/%D7%90%D7%A4%D7%A2%D7%94.html

קטגוריה: צפעוניים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Français